Luncur papan selaju di Sukan Olimpik Musim Panas 2024

Luncur papan selaju di Sukan Olimpik Musim Panas 2024 akan berlangsung dari 27 Julai hingga 7 Ogos 2024 di Place de la Concorde, Paris, Perancis. Acara jalan akan berlangsung dari 27 hingga 28 Julai manakala acara taman akan berlangsung dari 6 hingga 7 Ogos. Seramai 88 atlet akan bertanding dalam acara ini, bilangan ini adalah lapan atlet lebih berbanding dengan Sukan Olimpik 2020.

Kelayakan
Terdapat 88 tempat  yang diberikan dalam Sukan Olimpik Musim Panas 2024, 22 untuk setiap acara bagi kategori lelaki dan perempuan. Standard kelayakan telah dikeluarkan oleh World Skate pada 1 Mei 2022.

Setiap Jawatankuasa Olimpik Kebangsaan (JOK) dibenarkan untuk menghantar maksimum enam peserta (tiga bagi setiap acara bagi setiap jantina) ke Sukan Olimpik 2024 sekiranya mereka berada di kedudukan 20 teratas dalam senarai Ranking Luncur Papan Selaju Dunia Olimpik (OWSR). Senarai tersebut adalah berdasarkan keputusan pemain-pemain dalam pertandingan yang diiktiraf oleh World Skate antara 22 Jun 2022 hingga 23 Jun 2024. Kesemua pertandingan tersebut dibahagikan kepada lima kategori:
 Kejohanan Dunia
 Siri Kelayakan Olimpik
 Pro Tour
 acara "5 Bintang"
 acara "3 Bintang"
Berbeza dengan Sukan Olimpik 2020, Kejohanan Kebangsaan kini bukan lagi sebahagian daripada strata kelayakan. Pada masa yang sama, Kejohanan Benua akan dikategorikan sebagai acara "3 Bintang". Slot akan diberikan kepada atlet dan bukannya kepada JOK.

Pasukan Perancis akan memperoleh empat slot (satu bagi setiap kategori) secara automatik, manakala empat slot yang lain (satu bagi setiap kategori) akan ditentukan oleh Suruhanjaya Tripartit, dengan syarat atlet tersebut mestilah mempunyai ranking 50 ke atas dalam senarai OWSR. Setiap benua mesti sekurang-kurangnya mempunyai satu atlet dalam setiap acara. Sekiranya tidak, atlet dari benua tersebut yang mempunyai ranking tertinggi dalam senarai OWSR akan layak ke Sukan Olimpik

 Jadual pingat 

 Pemenang pingat 
 Taman lelaki    Jalan lelaki    Taman wanita    Jalan wanita   

Rujukan

 Pautan luar 

 "Skateboarding" di laman web rasmi Paris 2024.

Kategori:Acara di Sukan Olimpik Musim Panas 2024
Kategori:Luncur papan selaju di Sukan Olimpik Musim Panas 2024